పరసా వెంకట రత్నం

డాక్టర్ పరసా వెంకట రత్నం (జననం 13 ఆగస్టు 1958) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన నెల్లూరులోని సూళ్లూరుపేట నియోజకవర్గం నుండి మూడుసార్లు ఎమ్మెల్యేగా ఎన్నికై సాంకేతిక విద్యా శాఖ మంత్రిగా పని చేశాడు.
రాజకీయ జీవితం
పరసా వెంకట రత్నం తెలుగుదేశం పార్టీ ద్వారా రాజకీయాల్లోకి వచ్చి 1994 ఆంధ్రప్రదేశ్ శాసనసభ ఎన్నికలలో సూళ్ళూరుపేట శాసనసభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి పసల పెంచలయ్యపై 21001 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి పసల పెంచలయ్యపై 9995 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

పరసా వెంకట రత్నం 2004 ఆంధ్రప్రదేశ్ శాసనసభ ఎన్నికలలో సూళ్ళూరుపేట శాసనసభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి నెలవల సుబ్రహ్మణ్యం చేతిలో 8,815 ఓట్ల తేడాతో ఓడిపోయాడు. ఆయన 2009 శాసనసభ ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి విన్నమల సరస్వతిపై 5,367 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.  

పరసా వెంకట రత్నం 2014 ఆంధ్రప్రదేశ్ శాసనసభ ఎన్నికలలో సూళ్ళూరుపేట శాసనసభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి కిలివేటి సంజీవయ్య చేతిలో 3,726 ఓట్ల తేడాతో ఓడిపోయాడు. ఆయన 2019 శాసనసభ ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ కిలివేటి సంజీవయ్య చేతిలో 61,292 ఓట్ల తేడాతో ఓడిపోయాడు.

పరసా వెంకట రత్నం 2024లో ఏపీ మార్క్‌ఫెడ్ డైరెక్టర్‌గా నియమితుడయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:నెల్లూరు జిల్లా రాజకీయ నాయకులు